
Αρ. Φύλλου 1079 

ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Εγκατάσταση Πανεπιστημιακών κλινικών και εργαστη¬ 
ρίων, του τμήματος Ιατρικής του Εθνικού και Καπο- 
διστριακού Πανεπιστημίου Αθηνών στο Πανεπιστη¬ 
μιακό Γενικό Νοσοκομείο ΑΤΤΙΚΟΝ. 1 

Έγκριση Οργανισμού Εσωτερικής Υπηρεσίας της Δη¬ 
μοτικής Επιχείρησης Ύδρευσης - Αποχέτευσης 

Χασίων Ν. Τρικάλων. 2 

Σύσταση Νομικού Προσώπου στο Δήμο Ρεθύμνης Ν. 
Ρεθύμνης με την επωνυμία «Δημοτική Χορωδία Ρε¬ 
θύμνης». 3 

Τροποποίηση της 7706/94 απόφασης του Νομάρχη 

Ρεθύμνης. 4 

Σύσταση στο Δήμο Ρεθύμνης Νομικού Προσώπου με 
την επωνυμία «ΠΑΙΔΙΚΟΙ ΚΑΙ ΒΡΕΦΟΝΗΠΙΑΚΟΙ 
ΣΤΑΘΜΟΙ ΔΗΜΟΥ ΡΕΘΥΜΝΗΣ». 5 


ΑΠΟΦΑΣΕΙ Σ 

Αριθ. Υ4Ο/68458/03 (1) 

Εγκατάσταση Πανεπιστημιακών κλινικών και εργαστη¬ 
ρίων, του τμήματος Ιατρικής του Εθνικού και Καποδι- 
στριακού Πανεπιστημίου Αθηνών στο Πανεπιστημιακό 
Γ ενικό Νοσοκομείο ΑΤΤΙΚΟΝ. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Τις διατάξεις της παρ. 1 του άρθρου 13 του Ν. 1397/83 
(ΦΕΚ143Α). 

Τις διατάξεις του εδαφ. β), της παρ. 14, του άρθρου 13 
Ν. 2889/01 (ΦΕΚ37Α). 

Τις διατάξεις των παρακάτω κοινών υπουργικών απο¬ 
φάσεων (ίδρυσης κλινικών και εργαστηρίων του τμήμα¬ 
τος Ιατρικής του Εθνικού και Καποδιστριακού Πανεπιστη¬ 
μίου Αθηνών και καθορισμός του εσωτερικού τους κανο¬ 
νισμού): 


1 . 

69379κ/Β1 

ΦΕΚ 899/Β/3.7.2003 

2. 

69379ζ/Β1 

ΦΕΚ 899/Β/3.7.2003 

3. 

69379στ/Β1 

ΦΕΚ 899/Β/3.7.2003 

4. 

69379ε/Β1 

ΦΕΚ 899/Β/3.7.2003 

5. 

69379δ/Β1 

ΦΕΚ 899/Β/3.7.2003 

6. 

69379γ/Β1 

ΦΕΚ 899/Β/3.7.2003 

7. 

69379β/Β1 

ΦΕΚ 899/Β/3.7.2003 

8. 

69379α/Β1 

ΦΕΚ 899/Β/3.7.2003 

9. 

69379μ/Β1 

ΦΕΚ 900/Β/3.7.2003 

10. 

69379η/Β1 

ΦΕΚ 900/Β/3.7.2003 

11. 

69379Θ/Β1 

ΦΕΚ 900/Β/3.7.2003 

12. 

69379ν/Β1 

ΦΕΚ 900/Β/3.7.2003 

13. 

69379λ/Β1 

ΦΕΚ 900/Β/3.7.2003 

14. 

69379ι/Β1 

ΦΕΚ 900/Β/3.7.2003 


Την 19 απόφαση της 185ης Ολομέλειας του Κεντρικού 
Συμβουλίου Υγείας 17.7.2003. 

Τις διατάξεις του άρθρου 2, παρ. 1 του Ν. 2469/97 (ΦΕΚ 
38/Α797 καιτο γεγονός ότι δεν προκαλείται δαπάνη σε βά¬ 
ρος του κρατικού προϋπολογισμού απο την εφαρμογή 
των διατάξεων της παρούσας απόφασης. 

Το 73937/ΒΓ 14.7.2003 έγγραφο από το Υπουργείο 
Εθνικής Παιδείας και Θρησκευμάτων, με τις συνημμένες 
σε αυτό προτάσεις (συνεδριάσεις 6/17.4.2003 και 8/ 
23.6.2003) της Ιατρικής Σχολής του Εθνικού και Καποδι- 
στριακού Πανεπιστημίου Αθηνών. 

Το 6969/26.3.2003 έγγραφο του Προέδρου της Ιατρι¬ 
κής Σχολής του Εθνικού και Καποδιστριακού Πανεπιστη¬ 
μίου Αθηνών, αποφασίζουμε: 

Εγκαθίστανται και λειτουργούν στο Πανεπιστημιακό Γε¬ 
νικό Νοσοκομείο ΑΤΤΙΚΟΝ, οι παρακάτω Πανεπιστημια¬ 
κές Κλινικές και Εργαστήρια, της Ιατρικής Σχολής του 
Εθνικού και Καποδιστριακού Πανεπιστημίου Αθηνών: 

ΠΑΘΟΛΟΓΙΚΟΣ ΤΟΜΕΑΣ: 

ΚΛΙΝΙΚΕΣ: 

• Β' Κλινική Αφροδισίων και Δερματικών Νόσων. 

• Β' Νευρολογική κλινική 

• Β' Κλινική Εντατικής Θεραπείας 

• Β' Πνευμονολογική κλινική 

ΧΕΙΡΟΥΡΓΙΚΟΣ ΤΟΜΕΑΣ 

ΚΛΙΝΙΚΕΣ: 

• Β' Οφθαλμολογική κλινική 

• Κλινική ΒΆναισθησιολογίας 

• Β' Ωτορινολαρυγγολογική κλινική 

• Β' Νευροχειρουργική και Νευροτραυματιολογική κλι¬ 
νική 

ΤΟΜΕΑΣ ΑΠΕΙΚΟΝΙΣΗΣ 

• Αιματολογικό εργαστήριο 

• Εργαστήριο κλινικής μικροβιολογίας 

• Εργαστήριο διαγνωστικής κυτταρολογίας 

• Εργαστήριο Παθολογικής Ανατομικής 

• Εργαστήριο Ανοσολογίας 

• Εργαστήριο κλινικής βιοχημείας 

Τα μέλη ΔΕΠ, που υπηρετούν στις παραπάνω Πανεπι¬ 
στημιακές κλινικές και εργαστήρια, υποχρεούνται σε εφη¬ 
μερία για την αντιμετώπιση εκτάκτων περιστατικών και 
παροχής επείγουσας περίθαλψης, σύμφωνα με τα όσα 
ισχύουν κάθε φορά για την εφημερία των νοσοκομείων. 

Το προσωπικό που υπηρετεί στις παραπάνω Πανεπι¬ 
στημιακές κλινικές και εργαστήρια, συνεργάζεται με τα 
αντίστοιχα τμήματα της Ιατρικής Υπηρεσίας, όλων των 
Νοσοκομείων του Πε.Σ.Υ.Π στο οποίο ανήκει, για την ανά¬ 
πτυξη και αναβάθμιση του επιπέδου της εκπαίδευσης και 
παροχής υπηρεσιών υγείας. 

Οι παραπάνω Πανεπιστημιακές κλινικές και εργαστή¬ 
ρια, πρέπει να έχουν επιστημονικό υπεύθυνο για τη λει¬ 
τουργία τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 2003 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΥΓΕΙΑΣ 

ΚΑΙ ΘΡΗΣΚΕΥΜΑΤΩΝ ΚΑΙ ΠΡΟΝΟΙΑΣ 

Π. ΕΥΘΥΜΙΟΥ Κ. ΣΤΕΦΑΝΗΣ 

-♦- 

Αριθ. 7.625 (2) 

Έγκριση Οργανισμού Εσωτερικής Υπηρεσίας της Δημο¬ 
τικής Επιχείρησης Ύδρευσης - Αποχέτευσης Χασίων 
Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 7του Ν. 1069/1980 σε συν¬ 
δυασμό μεεκείνεςτου άρθρου 6παρ. 14του Ν. 2307/1995. 

2. Την 3/2003 απόφαση του Διοικητικού Συμβουλίου της 
ΔΕΥΑ Χασίων «περί ψήφισης Οργανισμού Εσωτερικής 
Υπηρεσίαςτης Επιχείρησης», καθώς και την 87/2003 από¬ 
φαση του Δημοτικού Συμβουλίου Χασίων «περί εγκρίσε- 
ως του ΟΕΥτης ΔΕΥΑΧ». 

3. Την 2106/10.5.2001 (ΦΕΚ 59/τ.Β'/21.5.2001) απόφα¬ 
ση του Γενικού Γραμματέα Περιφέρειας Θεσσαλίας «πε¬ 
ρί μεταβίβασης αρμοδιοτήτων στους Δ/ντές Τοπ. Αυτ/σης 
& Δ/σης», αποφασίζουμε: 

Εγκρίνουμε την 3/2003 απόφαση του Διοικητικού Συμ¬ 
βουλίου της ΔΕΥΑ Χασίων, με την οποία ψηφίζεται ο Ορ¬ 
γανισμός Εσωτερικής Υπηρεσίας της Δημοτικής Επιχεί¬ 
ρησης Ύδρευσης - Αποχέτευσης Δήμου Χασίων και ο 
οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ (ΟΈΎ.) 

Αρθρο Ιο 

Περιπτώσεις προσλήψεων. 

Η πρόσληψη προσωπικού με σύμβαση εργασίας ιδιωτι¬ 
κού δικαίου από την επιχείρηση επιτρέπεται: 


Α. Προς πλήρωση των, δια του παρόντος Οργανισμού 
Εσωτερικής Υπηρεσίας (ΟΕΥ), προβλεπομένων θέσεων. 

Β. Προς κάλυψη παροδικών αναγκών. 

Άρθρο 2ο: 

Αντικείμενο ΟΕΥ 

Τ ο πάσης φύσεως προσωπικό της επιχείρησης διέπεται 
από τον παρόντα ΟΕΥ. Ειδικότερα ο ΟΕΥ καθορίζει την 
οργάνωση, την σύνθεση και την αρμοδιότητα των υπηρε¬ 
σιών, τον αριθμό των θέσεων του πάσης φύσεως προσω¬ 
πικού, αναλόγως προς τις ανάγκες της επιχείρησης, την 
κατανομή των θέσεων αυτών κατά ομάδα ειδικοτήτων και 
αναλόγως της βαθμίδας εκπαίδευσης. Τ ο κατά την προη¬ 
γούμενη παράγραφο προσωπικό της επιχείρησης συνδέ¬ 
εται μετ’ αυτής με σύμβαση εργασίας ιδιωτικού δικαίου. 

Άρθρο 3ο 

Βασική συγκρότηση και διάρθρωση υπηρεσιών. 

Η Δ.Ε.Υ.Α.Χ συγκροτείται από τις παρακάτω υπηρεσίες: 

Α. Την Διεύθυνση. 

Β. Την Διοικητική και Οικονομική Υπηρεσία. 

Γ. Την Τεχνική υπηρεσία. 

Η διάρθρωση των υπηρεσιών της Δ.Ε.Υ.Α.Χ, έχει ως 
εξής: 

Α. ΔΙΕΥΘΥΝΣΗ. 

1. Γ ραφείο Διευθυντή. 

2. Γραμματεία Δ/νσης, Διοικητικού Συμβουλίου και Δη¬ 
μοσίων Σχέσεων. 

3. Γ ραφείο Νομικής κάλυψης. 

4. Γ ραφείο γενικών καθηκόντων. 

Β. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ. 

1. Γ ραφείο Προϊσταμένου. 

2. Γραφείο Προσωπικού. 

3. Γ ραφείο Λογιστηρίου και Ταμείου. 

4. Γ ραφείο προμηθειών, διαχείρισης υλικού και περιου¬ 
σίας. 

Γ. ΤΕΧΝΙΚΗ ΥΠΗΡΕΣΙΑ. 

1. Γ ραφείο Προϊσταμένου. 

2. Γ ραφείο μελετών, προγραμματισμού, επίβλεψης και 
εκτέλεσης έργων. 

3. Γ ραφείο εργατοτεχνικής στήριξης. 

4. Γ ραφείο Καθαριότητας. 

Άρθρο 4ο 

Αρμοδιότητες Υπηρεσιών. 

Α. ΔΙΕΥΘΥΝΣΗ. 

1. Γ ραφείο Διευθυντή. 

Ο Δ/ντής αποτελεί τον σύνδεσμο του Δ/κού Συμβουλίου 
με όλες τις Υπηρεσίες της Επιχείρησης. 

Προΐσταται όλων των υπηρεσιών και έχει την διεύθυν¬ 
ση, τον συντονισμό, την εποπτεία και τον έλεγχο όλωντων 
δραστηριοτήτων της επιχείρησης για την εκπλήρωση των 
σκοπών της. 

Ασκεί τις αρμοδιότητές του σύμφωνα με τις εκάστοτε 
ισχύουσες διατάξεις των νόμων και τις αποφάσεις του 
Δ.Σ. 

Φροντίζει για την υλοποίηση των αποφάσεων του Δ.Σ 
και των σκοπών της επιχείρησης. 

Εισηγείται στο Δ.Σ τα μέτρα που πρέπει να ληφθούν για 
την αρτιότερη λειτουργία και τον συντονισμό των δρα- 

στηριοτήτων όλων των υπηρεσιών της επιχείρησης για 
την απρόσκοπτη λειτουργία των επενδυτικών προγραμ¬ 
μάτων της. 

Εισηγείται την πρόσληψη εκτάκτου εργατοϋπαλληλι- 
κού προσωπικού για προσωρινή απασχόληση ορισμένου 
χρόνου ή με σύμβαση έργου για την κάλυψη εκτάκτων 
αναγκών της επιχείρησης. 

Ενημερώνει το Δ.Σ σε ότι αφορά τις εξελίξεις της Εργα¬ 
τικής Νομοθεσίας σχετικά με τις εργασιακές σχέσεις των 
εργαζομένων και τις ανανεώσεις των συμβάσεων του 
εκτάκτου προσωπικού. 

Παρακολουθεί τους Νόμους, τα Διατάγματα και τις 
υπουργικές αποφάσεις που αναφέρονται στη λειτουργία 
των Δημοτικών Επιχειρήσεων και ενημερώνει σχετικά το 
Δ.Σ. 

Παρακολουθεί γενικά τα πάσης φύσεως οικονομικά θέ¬ 
ματα και περισσότερο αυτά που αφορούν τις δραστηριό¬ 
τητες της επιχείρησης, ενημερώνει σχετικά το Δ.Σ και ει- 
σηγείται σε συνεργασία με τον προϊστάμενο οικονομικών 
υπηρεσιών την τιμολογιακή πολιτική της επιχείρησης στο 
Δ.Σ. 

Παρίσταται στις συνεδριάσεις του Δ.Σ με δικαίωμα λό¬ 
γου. 

Συμμετέχει στη σύνταξη του προϋπολογισμού της επι¬ 
χείρησης. 

Έχει την ευθύνη της προβολής των δραστηριοτήτων 
της επιχείρησης και των αποτελεσμάτων αυτών με κάθε 
πρόσφορο μέσο. 

Έχει την ευθύνη της δημιουργίας επαφών και συνεργα¬ 
σίας με άλλες Δημοτικές, Δημόσιες ή Ιδιωτικές επιχειρή¬ 
σεις συναφών δραστηριοτήτων της χώρας και του εξωτε¬ 
ρικού, με σκοπό την καλύτερη λειτουργία της επιχείρη¬ 
σης προς όφελος του κοινωνικού συνόλου. 

Έχει την ευθύνη της διοργάνωσης συσκέψεων, συζητή¬ 
σεων, συνεδριάσεων και εκπαιδευτικών σεμιναρίων για 
την αρτιότερη κατάρτιση του προσωπικού πάνω στις δρα¬ 
στηριότητες της επιχείρησης. 

Ο Δ/ντής προσυπογράφει και χαρακτηρίζει την αλληλο¬ 
γραφία της επιχείρησης. 

Υπογράφει όλα τα χρηματικά εντάλματα πληρωμής δα¬ 
πανών. 

Τον Δ/ντη όταν απουσιάζει ή έχει κώλυμα αναπληρώνει 
ο Προϊστάμενος Οικονομικών και Διοικητικών Υπηρεσιών. 

2. Γραμματεία Δ/νσης, Διοικητικού Συμβουλίου και Δη¬ 
μοσιών Σχέσεων. 

Η Γ ραμματεία της Δ/νσης και του Δ.Σ, επιμελείται: 

Την παραλαβή και συσχέτιση όλων των εισερχομένων 
εγγράφων, την τήρηση του πρωτοκόλλου, καθώς και την 
τήρηση των πρωτοτύπων στο αρχείο. 

Διεκπεραιώνει την αλληλογραφία και τηρεί το γενικό 
αρχείο. 

Επικυρώνει όλα τα αντίγραφα των εγγράφων. 

Επικουρεί τον Δ/ντή και το Δ.Σ. στα καθήκοντάτους. 

Έχει την ευθύνη της μεταφοράς και διανομής της αλ¬ 
ληλογραφίας και της διακίνησης των εγγράφων, όπου 
χρειάζεται. 

Έχει την ευθύνη της επίδοσης των προσκλήσεων των 
συνεδριάσεων του Δ.Σ. 

Τηρεί τα πρακτικά των συνεδριάσεωντουΔ.Σ., καταχω¬ 
ρώντας τα σε ειδικό βιβλίο. 

Υποβάλλει αντίγραφα των λαμβανομένων αποφάσεων 
του Δ.Σ., χωρίς καθυστέρηση σε κάθε αρμόδιο. 


Διεξάγει κάθε υπηρεσιακή υπόθεση που σχετίζεται με 
τη λειτουργία της επιχείρησης. 

3. Γ ραφείο Νομικής Κάλυψης. 

Παρέχει κάθε είδους νομική κάλυψη που σχετίζεται με 
τις λειτουργίες της επιχείρησης. 

Εισηγείται για τις απαραίτητες από νομικής πλευράς 
ενέργειες για την προστασία των συμφερόντων της επι¬ 
χείρησης. 

Διεκπεραιώνει τις δικαστικές υποθέσεις της επιχείρη¬ 
σης. 

Παρακολουθεί τις δικαστικές αποφάσεις και τα κάθε εί¬ 
δους νομικά θέματα που σχετίζονται με την επιχείρηση. 

4. Γ ραφείο Γενικών Καθηκόντων. 

Φροντίζει για την καθαριότητα τον ευπρεπισμό και την 
συντήρηση όλων των περιουσιακών στοιχείων της επιχεί¬ 
ρησης, ώστε να εξασφαλίζεται η σωστή και απρόσκοπτη 
λειτουργία της. 

Διεξάγει κάθε βοηθητική εργασία προς όλες τις εκμε¬ 
ταλλεύσεις της επιχείρησης. 

Β. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ. 

Αρμοδιότητες της Διοικητικής και Οικονομικής Υπηρε¬ 
σίας, είναι: 

Η τήρηση των λογιστικών βιβλίων, λογαριασμών, λογι¬ 
στικών καταστάσεων τέλους χρήσεως, μητρώων και εκ¬ 
θέσεων προς τη διοίκηση κ.λ.π. 

Η σύνταξη του προϋπολογισμού, ισολογισμού κ.λ.π. 

Η κοστολόγηση, τιμολόγηση, στατιστική και ο οικονομι¬ 
κός σχεδιασμός. 

Η καταμέτρηση καταναλώσεως ύδατος και έκδοση λο¬ 
γαριασμών. 

Βεβαίωση και είσπραξη των εσόδων. 

Ο έλεγχος των δικαιολογητικών πληρωμής. 

1. Γ ραφείο Προϊσταμένου. 

Ο προϊστάμενος: 

Προ'ΐσταταιτων υπηρεσιώντης επιχείρησης και έχει την 
ευθύνη, τον συντονισμό, την εποπτεία και τον έλεγχο λει¬ 
τουργίας αυτών. 

Έχει την ευθύνη καταμερισμού της εργασίας στους 
υπαλλήλους των υπηρεσιών που προΐσταται. 

Παρακολουθεί γενικά τα πάσης φύσεως Διοικητικά και 
Οικονομικά θέματα και περισσότερο αυτά που αφορούν 
τις δραστηριότητες της επιχείρησης. 

Παρακολουθεί την ρευστότητα της επιχείρησης. 

Μελετά και επεξεργάζεται τα οικονομικά στοιχεία της 
επιχείρησης και προτείνει ανάλογα. 

Ευθύνεται για την διασφάλιση του απόρρητου των οι¬ 
κονομικών στοιχείων της επιχείρησης. 

Υπογράφει όλα τα χρηματικά εντάλματα πληρωμής δα¬ 
πανών. 

2. Γ ραφείο Προσωπικού. 

Τηρεί μητρώο των υπηρετούντων εργατοϋπαλλήλων 
και ημερομισθίων εργατών της επιχείρησης. 

Παρέχει κάθε απαραίτητο στοιχείο για την σύνταξη των 
μισθοδοτικών καταστάσεων. 

Τηρεί φακέλους υπηρεσιακών μεταβολών του προσω¬ 
πικού της επιχείρησης. 

Παρακολουθεί την τήρηση του ωραρίου εργασίας. 

Διεκπεραιώνει κάθε υπόθεση που σχετίζεται με την υπη¬ 
ρεσιακή κατάσταση του προσωπικού. 

Ενημερώνει το προσωπικό για θέματα που το αφορούν. 

Συντάσσει τα προγράμματα εκπαίδευσης του προσωπι¬ 
κού. 

Μεριμνά για την ενημέρωση των ασφαλιστικών βιβλια¬ 
ρίων. 

3. Γραφείο Λογιστηρίου-Ταμείου. 

Το Λογιστήριο.: 

Επιμελείται την εκκαθάριση και έκδοση εντολών πλη¬ 
ρωμής κάθε δαπάνης της επιχείρησης μετά τον έλεγχο 
της νομιμότητας στο όνομα των δικαιούχων. 

Καταχωρεί κάθε λογιστική εγγραφή σταπροβλεπόμενα 
από τον Κ.Φ.Σ, βιβλία της επιχείρησης. 

Συντάσσει κατόπιν συνεργασίας με τις άλλες υπηρε¬ 
σίες τον προϋπολογισμό Εσόδων-Εξόδων και παρακο¬ 
λουθεί την πορεία της εκτέλεσης του. 

Υποβάλλει σχέδιο ισολογισμού κάθε χρήσης και απολο¬ 
γισμού Εσόδων - Εξόδων και όλων των απαιτούμενων εκ¬ 
θέσεων στο Δ.Σ. 

Συντάσσει μισθοδοτικές καταστάσεις και φροντίζει για 
την εκκαθάριση μισθών, ημερομισθίων, επιδομάτων και 
προσαυξήσεων του προσωπικού σύμφωνα με τα παρα¬ 
στατικά στοιχεία. 

Καταρτίζειτο τακτικό και έκτακτο σχέδιο χρηματοδότη¬ 
σης. 

Παρακολουθεί κάθε είδους δάνεια της επιχείρησης. 

Τηρεί αρχείο όλωντων παραστατικών εγγράφων καιδα- 
πανών. 

Υπογράφει όλα τα χρηματικά εντάλματα πληρωμής δα¬ 
πανών. Συντάσσει μηνιαίο ισοζύγιο, το οποίο υποβάλλε¬ 
ται στο Δ.Σ. 

Το Ταμείο: 

Ενεργεί όλες τις εισπράξεις και πληρωμές που βασίζο¬ 
νται σε παραστατικά τα οποία εκδίδονται από τα λογιστή¬ 
ρια. 

Τηρεί αναλυτικό ημερολόγιο Ταμείου. 

Φροντίζει για την απόδοση των κρατήσεων που γίνονται 
υπέρ τρίτων μέσα στις νόμιμες προθεσμίες. 

Συντάσσει και υποβάλλει στο Δ.Σ μέσα στο α."δεκαήμε¬ 
ρο κάθε μήνα κατάσταση δοσοληψίας του ταμείου του 
προηγούμενου μήνα. 

Παρακολουθεί τους λογαριασμούς των Τραπεζών. 

Συντάσσει πρόγραμμα ρευστότητας. 

Καταθέτει καθημερινά αφού προηγούμενα ενεργήσει 
τις πληρωμές της ημέρας το υπόλοιπο ταμείου στον οι¬ 
κείο τραπεζικό λογαριασμό. 

4. Γ ραφείο προμηθειών, διαχειρίσεις υλικού και περιου¬ 
σίας. 

Φροντίζει για τις προμήθειες ειδών και υλικών της επι¬ 
χείρησης σύμφωνα με τα καθοριζόμενα με τον οικείο κα¬ 
νονισμό προμηθειών. 

Παραλαμβάνει τα είδη αυτά ελέγχοντας την ποσότητα 
και την ποιότητα τους, σύμφωνα με τα διαλαμβανόμενα 
στους όρους της σχετικής απόφασης. 

"Εχει την ευθύνη φύλαξης και συντήρησης των πάσης 
φύσεως υλικών. 

Φροντίζει για την διάθεση των υλικών αυτών σύμφωνα 
με τις σχετικές διατάξεις διαχείρισης του υλικού στις διά¬ 
φορες υπηρεσίες της επιχείρησης. 

Τηρεί τα προβλεπόμενα από τον Νόμο σχετικά με την 
τήρηση των αποθηκών βιβλίων. 

Έχει την ευθύνη της συγκέντρωσης όλων των τίτλων 
της κινητής και ακίνητης περιουσίας της επιχείρησης 
σε ξεχωριστό φάκελο για το κάθε περιουσιακό στοι¬ 
χείο. 


ΤΕΧΝΙΚΗ ΥΠΗΡΕΣΙΑ. 

1. Γ ραφείο Προϊσταμένου. 

Ο Προϊστάμενος: 

Προΐσταται των τεχνικών υπηρεσιών της επιχείρησης 
και έχει την ευθύνη το συντονισμό την εποπτεία και τον 
έλεγχο της λειτουργίας αυτών. 

Έχει την ευθύνη καταμερισμού της εργασίας στους 
υπαλλήλους των υπηρεσιών που προΐσταται. 

Παρακολουθεί γενικά τα πάσης φύσεως τεχνικά θέμα¬ 
τα και περισσότερο αυτά που αφορούν τις δραστηριότη¬ 
τες της επιχείρησης. 

Παρακολουθεί την πορεία υλοποίησης των έργων της 
επιχείρησης. 

Μελετά και επεξεργάζεται τα στοιχεία για τεχνικά θέμα¬ 
τα της επιχείρησης και προτείνει ανάλογα. 

2. Γ ραφείο μελετών, προγραμματισμού, επίβλεψης και 
εκτέλεσης έργων. 

Έχειτηνευθύνη για εκπόνηση μελετώνπου αφορούντα 
δίκτυα ύδρευσης και αποχέτευσης, την σύνταξη προδια¬ 
γραφών και την αξιολόγηση προσφορών. 

Φροντίζει για τον προγραμματισμό και υλοποίηση του 
τεχνικού προγράμματος της επιχείρησης και τον προ¬ 
γραμματισμό των προμηθειών. 

Μεριμνά για την εκτέλεση και την επίβλεψη των έργων 
που υλοποιεί η επιχείρηση. 

3. Γ ραφείο εργατοτεχνικής στήριξης. 

Ευθύνεται για την συντήρηση, επέκταση και καλή λει¬ 
τουργία: 

Α. Των δικτύων ύδρευσης, αποχέτευσης. 

Β. Του μηχανολογικού εξοπλισμού και των οχημάτων. 

Γ. Των αντλητικών συγκροτημάτων. 

Δ. Των δεξαμενών ύδρευσης. 

Ε. Την τοποθέτηση, επισκευή και έλεγχο των υδρομε¬ 
τρητών. 

4. Γραφείο Καθαριότητας: 

Μεριμνά για την κανονική διενέργεια της καθαριότητας 
του Δήμου, ελέγχει την άρτια εκτέλεση των συναφών 
προς την καθαριότητα εργασιών και εισηγείται στον Προϊ¬ 
στάμενο τη λήψη των μέτρων που επιβάλλονται κάθε φο¬ 
ρά για την εξασφάλισή της. 

Παρακολουθεί την παρουσία του εργατοτεχνικού προ¬ 
σωπικού στον τόπο εργασιών. 

Μεριμνά για την έγκαιρη προμήθεια υλικών και ανταλ¬ 
λακτικών εργαλείων, ως και λοιπών μέσων, χρήσιμων 
στην ομαλή λειτουργία της καθαριότητας. 

Ελέγχει και επιστρατεύει την εκτέλεση των εργασιών 
και διεξάγει κάθε υπηρεσία που ανάγεται σε ζητήματα κα¬ 
θαριότητας. 

Συντάσσει τις αρχικές καταστάσεις πληρωμής του ημε¬ 
ρομισθίου εργατοτεχνικού προσωπικού καθαριότητας, 
με βάση τα στοιχεία που του δίνονται από τον επόπτη κα¬ 
θαριότητας. 

Εφαρμόζει το ωράριο εργασίας των σ’ αυτό υπαγομέ- 
νων εργατοτεχνιτών και υπαλλήλων. 

Εισηγείται την σύνταξη,τη συμπλήρωση καιτηντροπο- 
ποίηση, όταν τούτο είναι αναγκαίο, του κανονισμού λει¬ 
τουργίας καθαριότητας της Δημοτικής Επιχείρησης. 

Εισηγείται την καθιέρωση τομέων και ζωνών ευθύνης 
καθαρισμού του Δήμου και τη σύσταση των για το σκοπό 
αυτό απαιτουμένων συνεργείων. 

Εισηγείται τα κάθε μορφής δρομολόγια των διαδρομών 
των αυτοκινήτων καθαριότητας. 

Άρθρο 5ο 

Σύνθεση - αριθμός θέσεων 

Με βάση τη διάρθρωση των υπηρεσιώντης επιχείρησης 
η σύνθεση, ο αριθμός και τα προσόντα πρόσληψης του 
προσωπικού, έχουν ως εξής: 

Α. ΔΙΕΥΘΥΝΣΗ 

1. Γραφείο Διευθυντή. 

ΔΙΕΥΘΥΝΤΗΣ: Θέση 1 
Προσόντα: Πτυχιούχος ΑΕΙ. 

2. Γραμματεία Δ/νσης Διοικητικού Συμβουλίου και Δη¬ 
μοσίων σχέσεων. 

ΓΡΑΜΜΑΤΕΑΣ: Θέση 1. 

Προσόντα: Πτυχιούχος ΤΕΙ ή απόφοιτος μέσης εκπαί¬ 
δευσης με γνώσεις ηλεκτρονικού υπολογιστή. 

3. Γ ραφείο νομικής κάλυψης. 

Το γραφείο νομικής κάλυψης θα αντιμετωπίζεται κατά 
περίπτωση και όταν απαιτείται με δικηγόρο παρά το Πρω¬ 
τοδικείο Τ ρικάλων. 

4. Γ ραφείο γενικών καθηκόντων. 

ΓΡΑΜΜΑΤΕΑΣ - ΚΛΗΤΗΡΑΣ: Θέση 1. 

Προσόντα: Απόφοιτος ΔΕ ή ΥΕ. 

Β. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ. 

1. Γ ραφείο Προϊσταμένου. 

ΠΡΟΪΣΤΑΜΕΝΟΣ: Θέση 1. 

Προσόντα: Πτυχιούχος ΑΕΙ ή ΤΕΙ. 

2. Γ ραφείο Προσωπικού. 

ΓΡΑΜΜΑΤΕΑΣ: Θέση 1. 

Προσόντα: Απόφοιτος μέσης εκπαίδευσης. 

3. Γ ραφείο Λογιστηρίου και ταμείου. 

ΛΟΓΙΣΤΗΣ: Θέση 1. 

Προσόντα: Πτυχιούχος Οικονομολόγος ΑΕΙ ή ΤΕΙ. 
ΤΑΜΙΑΣ: Θέση 1. 

Προσόντα: Απόφοιτος ΔΕ ή ΥΕ. 

4. Γ ραφείο προμηθειών, διαχείρισης υλικού και περιου¬ 
σίας. 

ΑΠΟΘΗΚΑΡΙΟΣ: Θέση 1. 

Προσόντα: Απόφοιτος ΔΕ. 

Γ. ΤΕΧΝΙΚΗ ΥΠΗΡΕΣΙΑ. 

1. Γ ραφείο Προϊσταμένου. 

ΠΡΟΪΣΤΑΜΕΝΟΣ: Θέση 1. 

Προσόντα: Πτυχιούχος ΑΕΙ ή ΤΕΙ Τεχνικών Επιστημών. 

2. Γ ραφείο μελετών προγραμματισμού και επίβλεψης 
εκτέλεσης έργων. 

ΤΕΧΝΙΚΟΣ: Θέση 1. 

Προσόντα: Πτυχιούχος ΤΕΙ τεχνικών επιστημών. 

3. Γ ραφείο εργατοτεχνικής στήριξης. 

ΥΔΡΑΥΛΙΚΟΣ: θέσεις 2. 

Προσόντα: Ανάλογη εμπειρία. 

ΕΡΓΑΤΟΤΕΧΝΙΤΕΣ: Θέσεις 4. 

Προσόντα: Απόφοιτοι ΥΕ. 

ΟΔΗΓΟΣ ΒΥΤΙΟΦΟΡΟΥ - ΕΚΚΕΝΩΣΕΙΣ ΒΟΘΡΩΝ: 
Θέση 1 

Προσόντα: Δίπλωμα Γ.’ κατηγορίας. 

ΟΔΗΓΟΣ ΦΟΡΤΗΓΟΥ: Θέση 1. 

Προσόντα: Δίπλωμα Γ.' κατηγορίας. 

ΚΑΤΑΜΕΤΡΗΤΕΣ ΥΔΡΟΜΕΤΡΗΤΩΝ: Θέσεις 2. 
ΚΑΘΑΡΙΣΤΡΙΕΣ: Θέσεις 1. 

ΧΕΙΡΙΣΤΗΣ ΜΗΧΑΝΗΜΑΤΟΣ ΕΡΓΩΝ: Θέσεις 1. 
ΧΕΙΡΙΣΤΗΣ ΜΗΧΑΝΗΜΑΤΟΣ ΓΚΡΕΪΝΤΕΡ: Θέση 1. 
ΕΡΓΑΤΕΣ ΠΡΑΣΙΝΟΥ: Θέσεις 3. 


ΧΕΙΡΙΣΤΕΣ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ: Θέσεις 2. 

ΗΛΕΚΤΡΟΛΟΓΟΙ: Θέσεις 1. 

ΦΥΛΑΚΕΣ: Θέση 1. 

4. Γ ραφείο καθαριότητας. 

ΕΠΟΠΤΗΣ ΚΑΘΑΡΙΟΤΗΤΑΣ: θέση 1. 

Προσόντα: Απόφοιτος ΔΕ. 

ΠΡΟΣΩΠΙΚΟ ΚΑΘΑΡΙΟΤΗΤΑΣ: Θέσεις 4. 

Προσόντα: Απόφοιτος ΥΕ. 

ΟΔΗΓΟΣ: Θέσεις 2. 

Προσόντα: Δίπλωμα Γ.’ Κατηγορίας. 

Άρθρο 6ο 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού της Δ.Ε.Υ.Α.Χ. Δή¬ 
μου Χασίων, ύψους 293.470,29 ευρώ. 

Άρθρο 7ο 

ΓΕΝΙΚΕΣ ΔΙΑΤΑΞΕΙΣ 

Μέχρι της πλήρους στελέχωσης της Επιχείρησης το Δι¬ 
οικητικό Συμβούλιο με αποφάσεις του θα καθορίζει τα 
καθήκοντα και τις αρμοδιότητες των απασχολουμένων 
στην επιχείρηση, ανάλογα με τις υπηρεσιακές ανάγκες, 
για την εύρυθμη και την αποτελεσματική λειτουργία της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 24 Ιουλίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΒΑΣΙΛΕΙΟΣ ΤΣΑΤΣΑΓΙΑΣ 

-♦- 

Αριθ. 11066 (3) 

Σύσταση Νομικού Προσώπου στο Δήμο Ρεθύμνης Ν. Ρε- 
θύμνης με την επωνυμία «Δημοτική Χορωδία Ρεθύ¬ 
μνης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του ΔΚΚ (Π.Δ. 410/ 
1995). 

2. Τις διατάξειςτου Ν. 2503/97 «Περί Διοίκησης, Οργάνω¬ 
σης, Στελέχωσης της Περιφέρειας κ.λ.π.» και την 5972/ 98 
απόφαση Γ.Γ. Περιφέρειας Κρήτης (ΦΕΚ446/2001 τ. Β'). 

3. Την 264Α/2003 απόφαση του Δ.Σ. Ρεθύμνης που λή- 
φθηκε νομότυπα, αποφασίζουμε: 

1. Συνιστούμε στο Δήμο Ρεθύμνηςτου Νομού Ρεθύμνης 
Νομικό Πρόσωπο με την επωνυμία«Δημοτική Χορωδία 
Ρεθύμνης». 

2. Σκοπός του Νομικού Προσώπου είναι: 

α. Η μουσική μόρφωση, ψυχαγωγία καιτόνωσητου μου¬ 
σικού αισθήματος των μελών της δημοτικής χορωδίας. 

β. Η αξιοποίηση και προβολή της Ελληνικής δημοτικής 
και έντεχνης μουσικής καθώς και της παγκόσμιας μουσι¬ 
κής παραγωγής. 

γ. Η καλλιτεχνική εκπροσώπηση και προβολή της πόλε- 
ως του Ρεθύμνου σε μουσικές εκδηλώσεις, συναυλίες, 
φεστιβάλ και διαγωνισμούς, τόσο στην Ελλάδα όσο και 
στο εξωτερικό. 

3. Πόροι του Νομικού Προσώπου είναι: 

α. Οι εισπράξεις από συναυλίες, χοροεσπερίδες και 
οποιεσδήποτε άλλες εκδηλώσεις. 

β. Οι εισφορές, δωρεές και κληροδοσίες ιδιωτών και 
οποιουδήποτε κρατικού ή ιδιωτικού φορέα. 

γ. Κρατικές επιχορηγήσεις. 

δ. Επιχορήγηση Δήμου Ρεθύμνης. 

4. Έδρα του Νομικού Προσώπου ορίζεται το κτίριο του 
Παλαιού Δημαρχείου Ρεθύμνης που βρίσκεται στην οδό 
Αρκαδίου και Μελιδόνηΐ. 

5. Το Νομικό Πρόσωπο διοικείται από επταμελές (7με- 
λές) Διοικητικό Συμβούλιο αποτελούμενο από τον Δή¬ 
μαρχο, ως Πρόεδρο, ή άλλο μέλος, αιρετό ή μη, που ορί¬ 
ζεται από τον Δήμαρχο, δύο Δημοτικούς Συμβούλους και 
τέσσερις δημότες μαζί με τους αναπληρωτές τους που 
ορίζονται από το Δημοτικό Συμβούλιο. 

6. Η θητεία του Διοικητικού Συμβουλίου θα ακολουθεί 
την Δημαρχιακή περίοδο. 

7. Το Νομικό Πρόσωπο εκπροσωπείται ενώπιον των Δι¬ 
καστηρίων και κάθε άλλης δημόσιας αρχής από τον εκά- 
στοτε Πρόεδρο του Διοικητικού Συμβουλίου και όταν αυ¬ 
τός κωλύεται από τον Αντιπρόεδρο. 

8. Με την παρούσα απόφαση προκαλείται δαπάνη σε 
βάρος του προϋπολογισμού του Δήμου το ύψος της οποί¬ 
ας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 14 Ιουλίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

-♦- 

Αριθ. 9057 (4) 

Τροποποίηση της 7706/94 απόφασης του Νομάρχη 
Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 2503/97 «περίΔιοίκησης - Οργά¬ 
νωσης - Στελέχωσης της Περιφέρειας κ.λ.π.», καθώς 

και την 5972/1998 απόφαση του Γ.Γ. Περιφέρειας Κρήτης 
(ΦΕΚ 446/2001 τ.Β'). 

2. Τις όμοιες του άρθρου 203 του Π.Δ. 410/95 (ΔΚΚ). 

3. Το 216/63 Β.Δ/γμα με το οποίο συστήθηκε ΝΠΔΔ στο 
Δήμο Ρεθύμνης με την επωνυμία «Δημοτική Φιλαρμονική 
Ρεθύμνης». 

4. Την 7706/1994 απόφαση του Νομάρχη Ρεθύμνης 
(ΦΕΚ 395/1994 τ.Β') με την οποία τροποποιήθηκε η συ¬ 
στατική πράξη και συστήθηκε νέο Νομικό Πρόσωπο με 
την επωνυμία «Δημοτική Φιλαρμονική - Δημοτικό Ωδείο - 
Δημοτική Χορωδία Ρεθύμνης». 

5. Την 264/2003 νομότυπη απόφαση του Δημοτικού 
Συμβουλίου Ρεθύμνης, με την οποία τροποποιείται η επω¬ 
νυμία του Νομικού Προσώπου σε «Δημοτική Φιλαρμονική 
- Δημοτικό Ωδείο Ρεθύμνης», αποφασίζουμε: 

Εγκρίνουμε τηντροποποίηση της 7706/1994 απόφασης 
του Νομάρχη Ρεθύμνης (ΦΕΚ 395/94 τ.Β') περί τροποποί¬ 
ησης της Συστατικής Πράξης της Δημοτικής Φιλαρμονι¬ 
κής - Δημοτικού Ωδείου -Δημοτικής Χορωδίας Ρεθύμνης 
ως προς την επωνυμία του Νομικού Προσώπου ώστε στο 
εξής να ονομάζεται «ΔΗΜΟΤΙΚΗ ΦΙΛΑΡΜΟΝΙΚΗ - ΔΗΜΟ¬ 
ΤΙΚΟ ΩΔΕΙΟ ΡΕΘΥΜΝΗΣ». 

Κατά τα λοιπά εξακολουθεί να ισχύει η 7706/24.5.94 
απόφαση του Νομάρχη Ρεθύμνης. 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Ρεθύμνης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 14 Ιουλίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

-Φ- 

Αριθ. 9920 (5) 

Σύσταση στο Δήμο Ρεθύμνης Νομικού Προσώπου με την 
επωνυμία «ΠΑΙΔΙΚΟΙ ΚΑΙ ΒΡΕΦΟΝΗΠΙΑΚΟΙ ΣΤΑΘΜΟΙ 
ΔΗΜΟΥ ΡΕΘΥΜΝΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του ΔΚΚ (Π.Δ. 410/95) 
και του Ν. 2880/2001. 

2. Τις διατάξεις του Ν. 2503/97 και την 5972/98 απόφα¬ 
ση του Γ.Γ. Περιφέρειας Κρήτης (ΦΕΚ446/2001 τ.Β'). 

3. Την 297/2003 απόφαση του Δημοτικού Συμβουλίου 
Ρεθύμνης που λήφθηκε νομότυπα, αποφασίζουμε: 

1. Εγκρίνουμε τη συγχώνευση των Α' και Β' Βρεφονη¬ 
πιακών Σταθμών Ρεθύμνης και Α', Β', Γ, Δ' Παιδικών Σταθ¬ 
μών Ρεθύμνης και Παιδικού Σταθμού Περιβολιών Ρεθύ¬ 
μνης σε ένα Νομικό Πρόσωπο, που συστήνεται με την 
επωνυμία «ΠΑΙΔΙΚΟΙ ΚΑΙ ΒΡΕΦΟΝΗΠΙΑΚΟΙ ΣΤΑΘΜΟΙ 
ΔΗΜΟΥ ΡΕΘΥΜΝΗΣ» με έδρα το Δήμο Ρεθύμνης. 

2. Σκοπός του πιο πάνω Νομικού Προσώπου είναι η κα¬ 
θημερινή φύλαξη, φροντίδα, ημερήσια διατροφή, δια¬ 
παιδαγώγηση και ψυχαγωγία νηπίων και βρεφών εργα¬ 
ζομένων γονέων, η πολύπλευρη νοητική συναισθηματι¬ 
κή, κοινωνική, ψυχοσωματική ανάπτυξη των παιδιών, η 
προπαρασκευή τους για την φυσική μετάβασή τους από 
την οικογενειακή ζωή στο σχολικό περιβάλλον. 

3. Πόροι του Νομικού Προσώπου είναι: 

α) Η ετήσια Επιχορήγηση του Υπουργείου Εσωτερικών- 
Δημόσιας Διοίκησης και Αποκέντρωσης, όπως προσδιο¬ 
ρίζεται από τις διατάξεις του άρθρου 12 του Ν. 2880/ 
2001 . 

β) Οι κάθε είδους Εισφορές, δωρεές, κληρονομιές και 
κληροδοσίες. 

γ) οι Πρόσοδοι από την περιουσία του. 

δ) Τα έσοδα από το αντίτιμο των πραγμάτων ή υπηρε¬ 
σιών που παρέχει το Νομικό Πρόσωπο (τροφεία κ.λ.π.). 

ε) Έσοδα από κάθε άλλη πηγή. 

4. Περιουσία του Νομικού Προσώπου είναι κάθε περι¬ 
ουσιακό στοιχείο κινητό ή ακίνητο ή δικαίωμα που έχουν 
στην ιδιοκτησία τους, την κυριότητά τους ή την κατοχή 
τους τα καταργούμενα Νομικά Πρόσωπα. 

5. Το Νομικό Πρόσωπο διοικείται από Επταμελές (7) Δι¬ 
οικητικό Συμβούλιο τα μέλη του οποίου ορίζονται μαζί με 
τους αναπληρωτές τους από το Δημοτικό Συμβούλιο. 

Το Διοικητικό Συμβούλιο αποτελείται: 

α) Από τον Δήμαρχο Ρεθύμνης ή άλλο αιρετό ή μη πρό¬ 
σωπο, που ορίζεται από αυτόν ως Πρόεδρος. 

β) Τρεις (3) Δημοτικούς Συμβούλους από τους οποίους 
ο ένας της μειοψηφίας. 

γ) Έναν εκπρόσωπο των γονέων των παιδιών που φιλο¬ 
ξενούνται στο Ίδρυμα. 

δ) Έναν Εκπρόσωπο των εργαζομένων στο Νομικό Πρό¬ 
σωπο που υποδεικνύεται μαζί με τον αναπληρωτή του 

από ειδική συνέλευση στην οποία παίρνει μέρος το σύνο¬ 
λο των εργαζομένων. 

ε) Ένα δημότη ή κάτοικο που έχει ανάλογη με τον σκο¬ 
πό του Νομικού Προσώπου επαγγελματική ή κοινωνική 
δράση ή ειδικές γνώσεις. 

Το Διοικητικό Συμβούλιο εκλέγει από τα μέλη του τον 
Αντιπρόεδρο. 

Η θητεία των μελών του Διοικητικού Συμβουλίου ακο¬ 
λουθεί τη Δημαρχιακή Περίοδο. 

6. Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει από τον Αντιπρόεδρο. Μέχρι να οριστούν τα 


νέα μέλη τα παλαιά εξακολουθούν να ασκούν τα καθήκο- 
ντάτους. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Ρεθύ- 
μνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 14 Ιουλίου 2003 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νν\Λ/\/ν.θ1.9Γ - β-ΓΠ3ίΙ: \λ/θ6ιτι351θγ @ βί. 9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθτπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

ΘΙΙΙΌ 

ΘΙΙΓΟ 

θυιΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θυτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθίτίθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































